Diari Oficial de la Generalitat Valenciana


Sumari del DOGV 5971, del 10-03-2009 (2009/2759)

DECRET 38/2009, de 6 de març, del Consell, pel qual es renova el Consell d'Administració de l'Entitat Pública de Sanejament d'Aigües Residuals de la Comunitat Valenciana.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5971

Data del DOGV
:   10-03-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/2759


Data del document
:   06-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana
    * consell d'administració

DECRET 38/2009, de 6 de març, del Consell, pel qual es renova el Consell d'Administració de l'Entitat Pública de Sanejament d'Aigües Residuals de la Comunitat Valenciana. [2009/2759]  
L'article 7 de l'estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, modificat pel Decret 41/2008, de 4 d'abril, estableix que l'òrgan de govern i administració de l'Entitat de Sanejament d'Aigües és el Consell d'Administració, integrat per un president, un vicepresident, si escau, i 11 vocals.  
Amb caràcter nat té la presidència el titular de la conselleria a què estiga adscrita l'Entitat de Sanejament d'Aigües.  
Els 11 vocals són designats pel Consell de la manera següent: sis d'ells en representació de l'administració de la Generalitat, nomenats a proposta del president del Consell d'Administració, un dels quals podrà ser designat per a exercir les funcions de vicepresident; quatre d'ells, en representació de l'administració local, nomenats a proposta de la Federació Valenciana de Municipis i Províncies (en l'esmentada representació haurà de figurar, almenys, un vocal per cada una de les tres diputacions provincials), i un, en representació de l'administració de l'Estat, a proposta del Delegat del Govern a la Comunitat Valenciana.  
Els vocals exerceixen les seues funcions per un període de quatre anys, i poden ser nomenats una o més vegades per períodes de la mateixa durada. Tot això sense perjudici de la possibilitat de ser remoguts en qualsevol moment, a proposta de les administracions respectives, i del dret a dimitir o renunciar a la seua condició: en aquests casos, els vocals que els substituïsquen exerciran les seues funcions pel temps que quede fins a completar el període de quatre anys.  
Mitjançant el Decret 51/2005, d'11 de març, el Consell va disposar la renovació dels vocals del Consell d'Administració de l'Entitat de Sanejament d'Aigües, per un període de quatre anys, període que va finalitzar el 17 de desembre de 2008.   
Després d'aquell, s'han dictat els següents decrets del Consell on s'acorda el cessament i el nomenament de vocals del referit Consell que han exercit les seues funcions pel temps que quedava fins a completar l'esmentat període de quatre anys: Decret 197/2007, de 19 d'octubre, que va adaptar la composició del Consell d'Administració a la situació creada després dels canvis organitzatius i estructurals haguts en el Consell després de les eleccions municipals i autonòmiques de maig de 2007, i Decret 23/2008, de 7 de març, que va adaptar la composició del Consell a la modificació de l'article 17 de la Llei 2/1992, de 26 de març, de la Generalitat, feta per la Llei 14/2007, de 26 de desembre, que estableix la nova estructura del Consell d'Administració.  
Tenint en compte el transcurs de quatre anys des del nomenament dels vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana pel Decret 51/2005, d'11 de març, del Consell, i d'acord amb les propostes de les administracions respectives, a proposta del conseller de Medi Ambient, Aigua, Urbanisme i Habitatge, i amb la deliberació prèvia del Consell, en la reunió del dia 6 de març de 2009,   
DECRETE  
Article únic  
Ratificar com a vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana, amb efecte des del 17 de desembre de 2008 i per un període de quatre anys, els membres següents:  
1. María Ángeles Ureña Guillem, en representació de la Conselleria de Medi Ambient, Aigua, Urbanisme i Habitatge.  
2. José María Benlliure Moreno, en representació de la Conselleria de Medi Ambient, Aigua, Urbanisme i Habitatge.  
3. María Ángeles Centeno Centeno, en representació de la Conselleria de Medi Ambient, Aigua, Urbanisme i Habitatge.  
4. Cristina Serrano Mateo, en representació de la Conselleria de Medi Ambient, Aigua, Urbanisme i Habitatge.  
5. Araceli Muñoz Malo, en representació de la Conselleria d'Economia, Hisenda i Ocupació.  
6. Ismael Ferrer Domingo, en representació de la Conselleria d'Infraestructures i Transport.  
7. José Joaquín Ripoll Serrano, en representació de l'administració local.  
8. Alfonso Rus Terol, en representació de l'administració local.  
9. Carlos Fabra Carreras, en representació de l'administració local.  
10. José Antonio Redorat Fresquet, en representació de l'administració local.  
11. Manuel Alcalde Sánchez, en representació de l'administració de l'Estat.  
Per tot això, la composició actual del Consell d'Administració és la següent:  
a) President:   
 José Ramón García Antón.  
b) Vicepresidenta:   
 María Ángeles Ureña Guillem.  
c) Vocals:   
 María Ángeles Ureña Guillem.  
 José María Benlliure Moreno.  
 María Ángeles Centeno Centeno.  
 Cristina Serrano Mateo.  
 Araceli Muñoz Malo.  
 Ismael Ferrer Domingo.  
 Manuel Alcalde Sánchez.  
 Carlos Fabra Carreras.  
 José Joaquín Ripoll Serrano.  
 Alfonso Rus Terol.  
 José Antonio Redorat Fresquet.  
València, 6 de març de 2009  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN